钦定古今图书集成/理学汇编/学行典/第062卷 > 王阳明集 > 《与黄诚甫书》
## 钦定古今图书集成/理学汇编/学行典/第062卷 > 王阳明集 > 《与黄诚甫书》

立志之说，已近烦渎，然为知己言，竟亦不能舍是也志于道德者，功名不足以累其心；志于功名者，富贵
不足以累其心。但近世所谓道德功名而已，所谓功
名富贵而已。仁人者，正其谊不谋其利，明其道不计
其功，一有谋计之心，则虽正谊明道，亦功利耳。诸友
既索居，守仁又将远别会中，须时相警发，庶不就弛
靡。诚甫之足，自当一日千里，任重道远，吾非诚甫谁
望耶？临别数语，彼此暗然，终能不忘，乃为深爱。